KOMISIJOS REGLAMENTAS (EB) Nr. 1279/2006
2006 m. rugpjūčio 25 d.
2005-2006 m. prekybos metams nustatantis specialų mažiausių cukrinių runkelių kainų ir gamybos bei papildomų mokesčių cukraus sektoriuje žemės ūkio perskaičiavimo kursą, taikytiną bendros valiutos neįsivedusių valstybių narių valiutų atžvilgiu
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. vasario 20 d. Tarybos reglamentą (EB) Nr. 318/2006 dėl bendro cukraus sektoriaus rinkų organizavimo (1),
atsižvelgdama į 1993 m. birželio 30 d. Komisijos reglamentą (EEB) Nr. 1713/93, nustatantį žemės ūkio perskaičiavimo kurso taikymo cukraus sektoriuje specialiąsias išsamias taisykles (2), ypač į jo 1 straipsnio 3 dalį,
kadangi:
(1)
Nuo 2006-2007 prekybos metų Reglamentas (EB) Nr. 318/2006 pakeitė 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo (3). Reglamentas (EB) Nr. 1260/2001 dar lieka galioti 2005-2006 prekybos metams.
(2)
Remiantis Reglamento (EEB) Nr. 1713/93 1 straipsnio 1 dalimi, Reglamento (EB) Nr. 1260/2001 4 straipsnyje minimos mažiausios runkelių kainos bei to reglamento atitinkamai 15 ir 16 straipsniuose nurodyti gamybos mokesčiai bei papildomi mokesčiai į nacionalines valiutas yra perskaičiuojami taikant specialų žemės ūkio perskaičiavimo kursą, kuris yra lygus tais prekybos metais taikytinų žemės ūkio perskaičiavimo kursų vidurkiui, apskaičiuojamam pro rata temporis principu.
(3)
Nuo 1999 m. sausio 1 d. pagal 1998 m. gruodžio 15 d. Tarybos reglamentą (EB) Nr. 2799/98, nustatantį žemės ūkio politikos priemones dėl euro (4), perskaičiavimo kursai turi būti nustatyti pagal specialius euro ir bendros valiutos neįsivedusių valstybių narių nacionalinių valiutų žemės ūkio perskaičiavimo kursus.
(4)
2005-2006 prekybos metams reikia nustatyti specialų žemės ūkio perskaičiavimo įvairiomis nacionalinėmis valiutomis kursą, taikytiną mažiausioms runkelių kainoms bei gamybos mokesčiams ir papildomiems mokesčiams,
PRIĖMĖ ŠĮ REGLAMENTĄ:
1 straipsnis
2005-2006 prekybos metų specialus žemės ūkio valiutų perskaičiavimo kursas, taikytinas Reglamento (EB) Nr. 1260/2001 4 straipsnyje minimoms mažiausioms cukrinių runkelių kainoms bei to reglamento atitinkamai 15 ir 16 straipsniuose nurodytiems gamybos mokesčiams ir, kai taikoma, papildomiems mokesčiams, visomis valstybių narių, neįsivedusių bendros valiutos, nacionalinėmis valiutomis, yra nustatomas šio reglamento priede.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2005 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. rugpjūčio 25 d.